ชาวลำปางจำนวนมาก สานพลัง เดิน-วิ่ง ทำความดีถวายพ่อของแผ่นดิน ท่ามกลางอุณหภูมิ 8 องศาเซลเซียส
ชาวลำปางจำนวนมาก สานพลัง เดิน-วิ่ง ทำความดีถวายพ่อของแผ่นดิน ท่ามกลางอุณหภูมิ 8 องศาเซลเซียสจังหวัดลำปางจัดกิจกรรมสานพลังท้องถิ่นไทย ถวายพ่อของแผ่นดิน เดิน-วิ่ง มินิฮาล์ฟมาราธอน เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 ณ สวนสาธารณะหนองกระทิง และสวนสาธารณะเขลางค์นคร โดยมีประชาชนจำนวนมากเข้าร่วมการแข่งขัน ทั้ง 3 ระยะทาง ได้แก่ Fun Run ระยะทาง 5.5 Km. Super Mini ระยะทาง 12.5 Km. และ VIP ท่ามกลางอากาศที่หนาวเย็น อุณหภูมิวัดได้ 8 องศาเซลเซียสสำหรับเงินรายได้จากค่าสมัครจะนำไปจัดตั้งกองทุนการศึกษาบรมราชาภิเษก 4 พฤษภาคม 2562 ในมูลนิธิร่วมจิตต์น้อมเกล้าฯ เพื่อช่วยเหลือเด็กและเยาวชนที่ประพฤติดีมีฐานะยากจน ที่ถือเป็นกำลังหลักสำคัญในการพัฒนาประเทศชาติ ให้มีโอกาสรับการศึกษา อีกทั้งเพื่อให้ผู้เข้าร่วมโครงการได้สำนึกในพระมหากรุณาธิคุณ พระบาทสมเด็จพระวชิรเกล้าเจ้าอยู่หัว และมีความจงรักภักดีต่อสถาบันพระมหากษัตริย์